CELEX: 22019A1118(01)
Language: mt
Date: 2019-11-13 00:00:00
Title: FTEHIM fil-forma ta’ Skambju ta’ Ittri bejn l-Unjoni Ewropea u r-Repubblika Iżlamika tal-Mauritania dwar l-estensjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-Settur tas-Sajd bejn il-Komunità Ewropea u r-Repubblika Iżlamika tal-Mauritania, li se jiskadi fil-15 ta’ Novembru 2019

18.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               LI 297/3
            
         
      FTEHIM
      fil-forma ta’ Skambju ta’ Ittri bejn l-Unjoni Ewropea u r-Repubblika Iżlamika tal-Mauritania dwar l-estensjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-Settur tas-Sajd bejn il-Komunità Ewropea u r-Repubblika Iżlamika tal-Mauritania, li se jiskadi fil-15 ta’ Novembru 2019
      A.Ittra tal-Unjoni Ewropea
      
      Sinjuri,
      Għandi l-unur li nikkonfermalkom li aħna naqblu mal-arranġamenti interim li ġejjin biex niżguraw li jiġi estiż il-Protokoll li attwalment huwa fis-seħħ (mis-16 ta’ Novembru 2015 sal-15 ta’ Novembru 2019), minn hawn ’il quddiem imsejjaħ “il-Protokoll”, li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-sajd bejn il-Komunità Ewropea u r-Repubblika Iżlamika tal-Mauritania, sa ma jitlestew in-negozjati dwar it-tiġdid tal-Ftehim ta’ Sħubija u tal-Protokoll.
      F’dan il-kuntest, l-Unjoni Ewropea u r-Repubblika Iżlamika tal-Mauritania qablu dwar dan li ġej:
      
                  (1)
               
               
                  Mis-16 ta’ Novembru 2019 jew minn kwalunkwe data oħra li tkun id-data tal-iffirmar ta’ dan il-Ftehim fil-forma ta’ skambju ta’ ittri, l-arranġamenti li kienu japplikaw matul l-aħħar sena tal-Protokoll qed jiġu estiżi bl-istess kundizzjonijiet għal perjodu massimu ta’ sena.
               
            
                  (2)
               
               
                  Il-kontribuzzjoni finanzjarja tal-Unjoni għall-aċċess tal-bastimenti għall-ilmijiet tal-Mauritania taħt l-estensjoni għandha tikkorrispondi għall-ammont annwali previst fl-Artikolu 2 tal-Protokoll hekk kif emendat mill-Kummissjoni Konġunta fil-15 u fis-16 ta’ Novembru 2016 (1). Dan il-ħlas se jsir f’daqqa sa mhux aktar tard minn tliet xhur wara d-data tal-applikazzjoni provviżorja ta’ dan il-Ftehim fil-forma ta’ skambju ta’ ittri.
               
            
                  (3)
               
               
                  L-appoġġ settorjali relattiv għal dan il-Ftehim ta’ estensjoni għandu jammonta għal EUR 4,125 miljun. Il-Kummissjoni Konġunta prevista fl-Artikolu 10 tal-Ftehim ta’ Sħubija fis-settur tas-sajd għandha tapprova l-ipprogrammar relattiv għal dan l-ammont f'konformità mad-dispożizzjonijiet tal-Artikolu 3(1) tal-Protokoll, sa mhux aktar tard minn xahrejn wara d-data tal-applikazzjoni ta’ dan il-Ftehim fil-forma ta’ skambju ta’ ittri. Il-kundizzjonijiet imsemmijin fl-Artikolu 3 tal-Protokoll relattivi għall-implimentazzjoni u l-pagamenti tal-appoġġ settorjali għandhom japplikaw mutatis mutandis.
               
            
                  (4)
               
               
                  F’każ li n-negozjati għat-tiġdid tal-Ftehim ta’ Sħubija u l-Protokoll tiegħu jwasslu għall-iffirmar u, b’hekk, għall-applikazzjoni tagħhom qabel jiskadi l-perjodu ta’ sena stabbilit fil-punt (1) hawn fuq, il-pagamenti tal-kontribuzzjoni finanzjarja msemmijin fil-punti (2) u (3) hawn fuq għandhom jitnaqqsu pro rata temporis. L-ammont korrispondenti li jkun diġà tħallas għandu jitnaqqas mill-ewwel kontribuzzjoni finanzjarja li tkun dovuta skont il-Protokoll il-ġdid.
               
            
                  (5)
               
               
                  Matul il-perjodu ta’ applikazzjoni ta’ dan il-Ftehim ta’ estensjoni, il-liċenzji tas-sajd għandhom jingħataw fil-limiti stabbiliti fil-Protokoll, permezz ta’ imposti jew ta’ ħlasijiet bil-quddiem li jkunu jikkorrispondu għal dawk stabbiliti fl-Appendiċi 1 tal-Anness 1 tal-Protokoll.
               
            
                  (6)
               
               
                  Dan il-Ftehim fil-forma ta’ skambju ta’ ittri għandu japplika b’mod provviżorju mis-16 ta’ Novembru 2019 jew minn kwalunkwe data oħra li tkun id-data tal-iffirmar ta' dan il-Ftehim fil-forma ta’ skambju ta’ ittri, sa meta dan jidħol fis-seħħ. Huwa għandu jidħol fis-seħħ fid-data meta l-Partijiet jinnotifikaw lil xulxin li lestew il-proċeduri meħtieġa għal dak il-għan.
               
            Nitlobkom ġentilment tikkonfermaw li rċevejtu din l-ittra u jekk taqblux mal-kontenut tagħha.
      Nassigurakom, Sinjuri, mill-ikbar stima li għandi lejkom.
      Għall-Unjoni Ewropea
      B.Ittra tar-Repubblika Iżlamika tal-Mauritania
      
      Sinjuri,
      Għandi l-unur li nikkonfermalkom li rċevejt l-ittra tagħkom tal-lum li tgħid dan li ġej:
      “Sinjuri,
      Għandi l-unur li nikkonfermalkom li aħna naqblu mal-arranġamenti interim li ġejjin biex niżguraw li jiġi estiż il-Protokoll li attwalment huwa fis-seħħ (mis-16 ta’ Novembru 2015 sal-15 ta’ Novembru 2019), minn hawn ’il quddiem imsejjaħ “il-Protokoll”, li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-sajd bejn il-Komunità Ewropea u r-Repubblika Iżlamika tal-Mauritania, sa ma jitlestew in-negozjati dwar it-tiġdid tal-Ftehim ta’ Sħubija u tal-Protokoll.
      F’dan il-kuntest, l-Unjoni Ewropea u r-Repubblika Iżlamika tal-Mauritania qablu dwar dan li ġej:
      
                  (1)
               
               
                  Mis-16 ta’ Novembru 2019 jew minn kwalunkwe data oħra li tkun id-data tal-iffirmar ta’ dan il-Ftehim fil-forma ta’ skambju ta’ ittri, l-arranġamenti li kienu japplikaw matul l-aħħar sena tal-Protokoll qed jiġu estiżi bl-istess kundizzjonijiet għal perjodu massimu ta’ sena.
               
            
                  (2)
               
               
                  Il-kontribuzzjoni finanzjarja tal-Unjoni għall-aċċess tal-bastimenti għall-ilmijiet tal-Mauritania taħt l-estensjoni għandha tikkorrispondi għall-ammont annwali previst fl-Artikolu 2 tal-Protokoll hekk kif emendat mill-Kummissjoni Konġunta fil-15 u fis-16 ta’ Novembru 2016 (2). Dan il-ħlas se jsir f’daqqa sa mhux aktar tard minn tliet xhur wara d-data tal-applikazzjoni provviżorja ta’ dan il-Ftehim fil-forma ta’ skambju ta’ ittri.
               
            
                  (3)
               
               
                  L-appoġġ settorjali relattiv għal dan il-Ftehim ta’ estensjoni għandu jammonta għal EUR 4,125 miljun. Il-Kummissjoni Konġunta prevista fl-Artikolu 10 tal-Ftehim ta’ Sħubija fis-settur tas-sajd għandha tapprova l-ipprogrammar relattiv għal dan l-ammont f'konformità mad-dispożizzjonijiet tal-Artikolu 3(1) tal-Protokoll, sa mhux aktar tard minn xahrejn wara d-data tal-applikazzjoni ta’ dan il-Ftehim fil-forma ta’ skambju ta’ ittri. Il-kundizzjonijiet imsemmijin fl-Artikolu 3 tal-Protokoll relattivi għall-implimentazzjoni u l-pagamenti tal-appoġġ settorjali għandhom japplikaw mutatis mutandis.
               
            
                  (4)
               
               
                  F’każ li n-negozjati għat-tiġdid tal-Ftehim ta’ Sħubija u l-Protokoll tiegħu jwasslu għall-iffirmar u, b’hekk, għall-applikazzjoni tagħhom qabel jiskadi l-perjodu ta’ sena stabbilit fil-punt (1) hawn fuq, il-pagamenti tal-kontribuzzjoni finanzjarja msemmijin fil-punti (2) u (3) hawn fuq għandhom jitnaqqsu pro rata temporis. L-ammont korrispondenti li jkun diġà tħallas għandu jitnaqqas mill-ewwel kontribuzzjoni finanzjarja li tkun dovuta skont il-Protokoll il-ġdid.
               
            
                  (5)
               
               
                  Matul il-perjodu ta’ applikazzjoni ta’ dan il-Ftehim ta’ estensjoni, il-liċenzji tas-sajd għandhom jingħataw fil-limiti stabbiliti fil-Protokoll, permezz ta’ imposti jew ta’ ħlasijiet bil-quddiem li jkunu jikkorrispondu għal dawk stabbiliti fl-Appendiċi 1 tal-Anness 1 tal-Protokoll.
               
            
                  (6)
               
               
                  Dan il-Ftehim fil-forma ta’ skambju ta’ ittri għandu japplika b’mod provviżorju mis-16 ta’ Novembru 2019 jew minn kwalunkwe data oħra li tkun id-data tal-iffirmar ta' dan il-Ftehim fil-forma ta’ skambju ta’ ittri, sa meta dan jidħol fis-seħħ. Huwa għandu jidħol fis-seħħ fid-data meta l-Partijiet jinnotifikaw lil xulxin li lestew il-proċeduri meħtieġa għal dak il-għan.”.
               
            Nikkonfermalkom li l-kontenut tal-ittra tagħkom huwa aċċettabbli għall-Gvern tiegħi.
      L-ittra tagħkom u din l-ittra jikkostitwixxu ftehim skont il-proposta tagħkom.
      Nassigurakom, Sinjuri, mill-ikbar stima li għandi lejkom.
      Għall-Gvern tar-Repubblika Iżlamika tal-Mauritania
      
         (1)  Deċiżjoni tal-Kummissjoni (UE) 2017/451 tal-14 ta' Marzu 2017 li tapprova, f'isem l-Unjoni Ewropea, ċerti emendi tal-Protokoll li jistabbilixxi l-opportunitajiet tas- sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn il-Komunità Ewropea u r-Repubblika Iżlamika tal-Mauritania (ĠU UE L 69, 15.3.2017, p. 34).
      
         (2)  Deċiżjoni tal-Kummissjoni (UE) 2017/451 tal-14 ta' Marzu 2017 li tapprova, f'isem l-Unjoni Ewropea, ċerti emendi tal-Protokoll li jistabbilixxi l-opportunitajiet tas- sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn il-Komunità Ewropea u r-Repubblika Iżlamika tal-Mauritania (ĠU UE L 69, 15.3.2017, p. 34).